3 หุ้นร้อน! เข้าเกณฑ์ Cash Balance ระดับ 1 เริ่มวันนี้
3 หุ้นร้อน! เข้าเกณฑ์ Cash Balance ระดับ 1 เริ่มวันนี้
11 ม.ค. 2559

ผู้สื่อข่าวรายงานว่า หลักทรัพย์ที่เข้าข่ายมาตรการกำกับการซื้อขายระดับ 1 : Cash Balance เริ่มวันที่ 11 ม.ค.-19 ก.พ.59  มีบริษัท แอลดีซี เด็นทัล จำกัด (มหาชน) หรือ  LDC และบริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL   
ส่วนหลักทรัพย์ที่ขยายช่วงดำเนินการ คือบริษัท เดอะ สตีล จำกัด (มหาชน)    THE กำหนดเริ่มต้น 11 ม.ค.-29 ม.ค. 2559
 
 
หมายเหตุ
1. Cash Balance หมายความว่า สมาชิกต้องดำเนินการให้ลูกค้าซื้อหลักทรัพย์ด้วยบัญชี cash balance เท่านั้น โดยลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์
2. ห้ามคำนวณวงเงินซื้อขาย หมายความว่า ห้ามสมาชิกใช้หลักทรัพย์เป็นหลักประกันในการคำนวณเป็นวงเงินซื้อขายหลักทรัพย์ (ในทุกประเภทบัญชี)
3. ห้าม Net settlement หมายความว่า ห้ามสมาชิกหักกลบราคาค่าซื้อกับราคาค่าขายหลักทรัพย์เดียวกันในวันเดียวกัน (ซื้อและขายหลักทรัพย์เดียวกันในวันเดียวกัน ค่าขายคืนเป็นวงเงินในวันทำการถัดไป)
ทั้งนี้  ปัจจัยที่ใช้ในการพิจารณาหลักทรัพย์ที่เข้าข่ายมาตรการกำกับการซื้อขาย คือ อัตราหมุนเวียนการซื้อขาย (Turnover ratio) มูลค่าการซื้อขาย และราคาซื้อขายที่ไม่สอดคล้องกับปัจจัยพื้นฐาน เช่น P/E Ratioเป็นต้น